Diari Oficial de la Generalitat Valenciana


Sumari del DOGV 2666, del 12-01-1996 (1996/837228)

ORDRE de 4 de gener de 1996, de la Conselleria de Treball i Afers Socials, mitjançant la qual es modifica l'Ordre de 5 de desembre de 1995, per la qual es fixen els programes de Formació Professional Ocupacional i es regula el procediment general per a la concessió de les corresponents ajudes durant l'exercici de 1996.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1996/01/04/(1)/dof/vci/html**

### Dades del document

Número de DOGV
:   2666

Data del DOGV
:   12-01-1996

Secció del DOGV
:   DISPOSICIONS GENERALS

Número del document
:   1996/837228


Data del document
:   04-01-1996

Organisme emissor
:   Conselleria de Treball i Afers Socials

Tipus de document
:   Ordre

Anàlisi jurídica

ORDRE de 4 de gener de 1996, de la Conselleria de Treball i Afers Socials, mitjançant la qual es modifica l'Ordre de 5 de desembre de 1995, per la qual es fixen els programes de Formació Professional Ocupacional i es regula el procediment general per a la concessió de les corresponents ajudes durant l'exercici de 1996.   
Amb data 13 de desembre de 1996 va ser publicada en el Diari Oficial de la Generalitat Valenciana, l'Ordre de 5 de desembre de 1995, per la qual s'estableixen els criteris pels quals haurà de regir-se la concessió d'ajudes durant l'exercici de 1996, per a la realització d'accions formatives en matèria de Formació Professional Ocupacional. Detectats en el text de l'esmentada ordre diversos errors materials i observada la necessitat d'aclarir el seu contingut, modifiquem l'articulat corresponent. Així mateix, sembla oportú ampliar el termini en el qual les entitats poden sol·licitar ajudes per a la realització de cursos acollits a aquests programes, ja que diversos articles que es modifiquen afecten l'esmentat termini.  
Per tot això, fent ús de les facultats que em confereix la Llei 5/1983, de 30 de desembre i el Decret 262/1995  
ORDENE  
Article únic  
Correcció d'errades de l'Ordre de 5 de desembre de 1995, de la Conselleria de Treball i Afers Socials, per la qual es fixen els programes de Formació Professional Ocupacional i es regula el procediment general per a la concessió d'ajudes durant l'exercici de 1996. (95/9153).  
Han estat advertits en el text de l'ordre anteriorment assenyalada (DOGV número 2644, de 13.12.95), els errors que tot seguit s'enumeren, i els rectifiquem de la següent forma:  
1. En la pàgina 17808, en l'article 9.1 és erroni el termini especificat en valencià, que no apareix en castellà i així, on diu: «Les sol·licituds de cursos es podran presentar durant els dies...»; ha de dir: «Les sol·licituds de cursos es podran presentar durant els 45 dies...».  
2. En la pàgina 17106 hi ha un error en el text valencià, en l'article 12, punt 4, on diu: «...i caldrà entendre-les desestimades...»; ha de dir: «...i caldrà entendre-les estimades...».  
3. En la pàgina 17684, article 15, costos elegits pels beneficiaris en la part B, on diu: «Despeses de difícil justificació, fins un 10% de despeses justificades com a part B. (la base de càlcul comprendrà totes les despeses de la part B, amb inclusió de les mateixes despeses de difícil justificació)»; ha de dir: «Despeses de difícil justificació, fins un 10% de les despeses justificades com a part B. (Les despeses admeses per a la part B s'obtindran com a suma de les despeses declarades per l'entitat, avalades amb documents justificatius i el 10% d'aquestes en concepte de despeses de difícil justificació. El total que se subvencionarà per aquesta partida no podrà ser superior a la quantia aprovada com a part B en la resolució d'aprovació). El concepte de despeses de difícil justificació s'aplicarà exclusivament en les accions que es resolguen per al programa d'inserció al treball».  
4. En la pàgina 17531, article 15, per error es va ometre in fine el text següent, que haurà de figurar com a últim apartat de l'article: «En el programa d'inserció al treball sols podran figurar com a costos elegibles pel beneficiari els corresponents a la part A i part B d'aquest article».  
5. En la pàgina 17561, article 21, punt 2, les dues últimes línies hauran de dir en la versió valenciana: «Per acreditar la residència de l'alumne s'exigirà que els domicilis dels darrers dos últims documents siguen coincidents».  
6. En la pàgina 17823, l'article 27, punt 2, les línies 14 a 16 de la versió valenciana ha de dir: «Indemnització mínima de dos milions de pessetes per mort o invalidesa permanent derivada d'un accident en el curs o en el desplaçament».  
7. En la pàgina 17200, article 38, on diu: «...estiguen graduats (diplomats i llicenciats)»; ha de dir: «...llicenciats, diplomats, enginyers o enginyers pendents del projecte de fi de carrera...)».  
8. En la pàgina 17323, l'article 41 quedarà com segueix: «Article 41. Període de sol·licitud. Com a excepció del que s'ha dit en el marc d'aquesta ordre, per a aquest programa s'estableix un període de sol·licitud que finalitzarà el dia 15 de febrer de 1996».  
9. En la pàgina 17013, en l'article 7.2, on diu: «...subcontractació...»; ha de dir: «...col·laboració amb tercers...». Així mateix, l'article 7.2 incorporarà in fine el següent paràgraf: «En tots els casos, la col·l.aboració amb tercers es realitzarà a través de entitats que estiguen homologades o que hauran sol·l.icitat la seua homologació com a centre col·l.aborador en les especialitats afectades».  
València, 4 de gener de 1996  
El conseller de Treball i Afers Socials,  
JOSÉ SANMARTíN ESPLUGUES


Còpia Permalink ELI